Imtella' Diċembru 29, 2020 - Aġġornata 29 Ta' Diċembru, 2020 10:12am L-awtoritajiet Awtraljani wissew lil turisti li ma josservawx ir-restrizzjonijiet tal-Covid-19 li tista' titteħdilhom il-visa u jiġu deportati. Il-Ministru tal-Immigrazzjoni Alex Hawke għamel din id-dikjarazzjoni wara li esprima xokk għal folol ta' żgħażagħ li nġemgħu fuq bajja f'Sydney fil-Milied. Iż-żgħażagħ, li ntqal li ħafna minnhom kienu turisti mir-Renju Unit, dehru jixorbu waqt festin fuq Bronte Beach, mingħajr maskri jew distanza bejniethom. Din l-attività qanqlet rabja fost ħafna residenti ta' Syndey, li kellhom iqattgħu l-Milied b'restrizzjonijiet fuq il-festini jew saħansitra f'lockdown, hekk kif il-coronavirus reġa' faqqa' f'din il-belt.